OpenLLM-France/wikimedia huggingface dataset:
# Pternistis afer

Pternistis afer :
| Pternistis afer. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Pternistis |
| Anv skiantel ||
| Pternistis afer (Müller, 1776) ||
| D'ar vevoniezh e tenn ar pennad-mañ. ||
Pternistis afer (Francolinus afer kent) a zo ur spesad evned eus kerentiad ar Phasianidae.
Anvet e voe Tetrao afer da gentañ-penn (e 1776) gant al loenoniour alaman Philipp Ludwig Statius Müller (1725-1776).

## Annez hag isspesadoù

Ar spesad a gaver ar seizh isspesad anezhañ en Afrika :
* Pternistis afer afer, e kornôg Angola ha gwalarn-pellañ Namibia,
* Pternistis afer castaneiventer, e Suafrika (kreisteiz ha reter proviñs kozh ar C'hab),
* Pternistis afer cranchii, eus kornôg Kongo da reter Ouganda ha kornôg Kenya, betek biz Zambia,
* Pternistis afer harterti, war glann hanternoz Lenn Tanganyika (reter Republik Demokratel Kongo, Burundi, gwalarn Tanzania),
* Pternistis afer leucoparaeus, war aodoù Kenya (eus ar stêr Tana da harz Tanzania),
* Pternistis afer melanogaster, eus Mozambik da reter Tanzania ha reter Zambia,
* Pternistis afer swynnertoni, eus diabarzh Mozambik da c'hevred Zimbabwe.

## Liammoù diavaez

* Pternistis afer war al lec'hienn BirdLife International.
* Pternistis afer war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ AnimalBase.
* ↑ Pternistis afer war al lec'hienn Avibase.
# Pteroglossus

Pteroglossus :
| Pteroglossus aracari, luc'hskeudennet e Zoo Jacksonville (Florida, Stadoù-Unanet Amerika). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Ramphastidae |
| Anv skiantel ||
| Pteroglossus Illiger, 1811 ||
| D'ar vevoniezh e tenn ar pennad-mañ. ||
Pteroglossus a zo ur genad e rummatadur an evned, krouet e 1811 gant an evnoniour alaman Johann Karl Wilhelm Illiger (1775-1813).

## Spesadoù hag an isspesadoù anezhe

Pevarzek spesad a ya d'ober ar genad :
* Pteroglossus aracari
** P. a. aracari, P. a. atricollis ha P. a. wiedii,
* Pteroglossus azara
** P. a. azara ha P. a. flavirostris,
* Pteroglossus bailloni,
* Pteroglossus beauharnaesii,
* Pteroglossus bitorquatus
** P. b. bitorquatus, P. b. reichenowi ha P. b. sturmii,
* Pteroglossus castanotis
** P. c. australis ha P. c. castanotis,
* Pteroglossus erythropygius,
* Pteroglossus frantzii,
* Pteroglossus inscriptus
** P. i. humboldti ha P. i. inscriptus,
* Pteroglossus mariae,
* Pteroglossus pluricinctus,
* Pteroglossus sanguineus,
* Pteroglossus torquatus
** P. t. erythrozonus, P. t. nuchalis ha P. t. torquatus,
* Pteroglossus viridis.
Pemzek (15) isspesad en holl : o c'havout a reer en Amerika latin.

## Notennoù ha daveennoù

* ↑ (en) Roadennoù IOC World Bird List diwar-benn Ramphastidae/Pteroglossus (lennet e-barzh d'an 20 a viz Ebrel 2016).
a vo kavet e Wikimedia Commons.
# Psyché (Morisot)

La Psyché zo ul livadur gant Berthe Morisot e 1876.

## Lenn

* Karin H. Grimme: Impressionisme. Taschen, Keulen, 2010, blz. 58-59. ISBN 9-783836-525701
* Whitney Chadwick: Women, Art and Society, Thames & Hudson Ltd, Londen, 1990. ISBN 9-780500-204054 .
# Pternistis natalensis

Pternistis natalensis :
| Pternistis natalensis, luc'hskeudennet e Suafrika. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Genad : | Pternistis |
| Anv skiantel ||
| Pternistis natalensis (Smith, 1833) ||
| D'ar vevoniezh e tenn ar pennad-mañ. ||
Pternistis natalensis a zo ur spesad evned eus kerentiad ar Phasianidae.
Anvet e voe Francolinus Natalensis da gentañ-penn (e 1833) gant al loenoniour skosat Andrew Smith (1797-1872).

## Annez hag isspesadoù

Ar spesad a gaver an daou isspesad anezhañ :
* Pternistis natalensis natalensis, eus Zimbabwe da viz Suafrika,
* Pternistis natalensis neavei, e kreisteiz Zambia, kornôg Mozambik.

## Liammoù diavaez

* Pternistis natalensis war al lec'hienn BirdLife International.
* Pternistis natalensis war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Roadennoù IOC World Bird List diwar-benn Pternistis natalensis (lennet e-barzh d'an 22 a viz C'hwevrer 2016).
# Pterodroma cahow

Pterodroma cahow :
| Pterodroma cahow. En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Procellariiformes |
| Kerentiad : | Procellariidae |
| Genad : | Pterodroma |
| Anv skiantel ||
| Pterodroma cahow (Nichols & Mowbray, 1916) ||
| D'ar vevoniezh e tenn ar pennad-mañ. ||
Pterodroma cahow a zo ur spesad evned eus ar c'herentiad Procellariidae. Dibabet e oa bet da evn broadel gant Bermuda.
Anvet e voe Æstrelata cahow (kentanv) da gentañ-penn (e 1916) gant John T. Nichols (1883-1958) ha Louis L. Mowbray (1877-1952).
Ur gwir dakson Lazar an hini eo : bet adkavet e 1951 gant an daou skiantour stadunanat Robert Cushman Murphy (1887-1973) ha bermudat Louis Leon Arthur Mowbray ne oa ket bet adwelet abaoe ar bloavezhioù 1620. Ma soñje d'an evnoniourien e oa aet ar spesad da get da vat.

## Boued

Bevañ a ra diwar kresteneged 'zo, pesked bihan ha stivell.

## Annez

Emañ brosezat ar spesad en enezenn Nonsuch (Bermuda).

## Liammoù diavaez

* (en) Pterodroma cahow war al lec'hienn BirdLife International.
* (en) Pterodroma cahow war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus al labous anv boutin ebet testeniekaet e brezhoneg evit poent.
* ↑ Two New Forms of Petrels From the Bermudas, The Auk, 1916, pajenn 194.
* ↑ Pterodroma cahow war al lec'hienn Avibase.
# Pterodroma

Pterodroma :
| Pterodroma ultima, luc'hskeudennet en Enezenn Oeno (Inizi Pitcairn e Meurvor Habask). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Procellariiformes |
| Kerentiad : | Procellariidae |
| Anv skiantel ||
| Pterodroma Bonaparte, 1856 ||
| D'ar vevoniezh e tenn ar pennad-mañ. ||
Pterodroma a zo ur genad e rummatadur an evned-mor, krouet e 1856 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Tri spesad ha tregont a ya d'ober ar genad hiziv an deiz :
* Pterodroma alba,
* Pterodroma arminjoniana,
* Pterodroma atrata,
* Pterodroma axillaris,
* Pterodroma baraui,
* Pterodroma brevipes
** P. b. brevipes ha P. b. magnificens,
* Pterodroma cahow,
* (†) Pterodroma caribbaea,
* Pterodroma cervicalis,
* Pterodroma cookii,
* Pterodroma defilippiana,
* Pterodroma deserta,
* Pterodroma externa,
* Pterodroma feae,
* Pterodroma hasitata,
* Pterodroma heraldica,
* Pterodroma hypoleuca,
* Pterodroma incerta,
* Pterodroma inexpectata,
* Pterodroma lessonii,
* Pterodroma leucoptera,
* Pterodroma longirostris,
* Pterodroma macroptera
** P. m. gouldi ha P. m. macroptera,
* Pterodroma madeira,
* Pterodroma magentae,
* Pterodroma mollis,
* Pterodroma neglecta
** P. n. juana ha P. n. neglecta,
* Pterodroma nigripennis,
* Pterodroma occulta,
* Pterodroma phaeopygia,
* Pterodroma pycrofti,
* Pterodroma sandwichensis,
* Pterodroma solandri,
* Pterodroma ultima.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Procellariidae/Pterodroma (lennet e-barzh d'ar 15 a viz Mae 2016).
# Pod-kafe

Ur pod-kafe, pe greg, pe cheftadenn (caffettiera en italianeg, coffee pot e saozneg), zo ur pod d'ober kafe da evañ, dre lakaat dour berv da c'hlec'hiañ kafe malet ha da dremen dre ur sil-kafe.
A bep seurt podoù-kafe zo, ha tud zo a ra dastumadoù anezho.
a vo kavet e Wikimedia Commons.
# Pod-kambr

Ur pod-kambr zo ur pod a veze er c'hambreier, kuzhet en un daol-noz, da droazhañ e-pad an noz, kuit da vont e-maez an ti dindan an amzer, a-raok marevezh sevenadurel ar privezioù e pep ti. Skudell-revr a veze laret ivez, dre fent.
Hiziv c'hoazh e vez graet podoù plastik evit ar vugale a zo re vihan da vont d'ar privezioù o-unan, ha desket e vez dezho mont war ar pod.

## Istor

Ar re goshañ anavet a zo eus an XIvet kantved ha ne vezent implijet nemet gant tud uhel da gentañ. A-wechoù e vezent lakaet en ur gador-doull. E deroù an XXvet kantved e vezent kavet e kement ti ma venned dougen bri d'an naetadurezh.

## Prezeger

Ur seurt podoù a oa graet evit ar merc'hed hepken, a c'hallent lakaat dindan o sae, ha zoken en o sav, gant ur beg a-raok uheloc'h hag a vire ouzh an takennoù da gouezhañ e-kichen. Hennezh a veze anvet Bourdaloue, diwar anv Louis Bourdaloue (1632 - 1704), ur beleg-prezeger er XVIIvet kantved. Hervez ar vojenn e teue ar maouezed a renk uhel d'an iliz d'e selaou gant o fod-kambr, ken hir e veze ar sarmonioù gantañ.

## Mirdi

Mirdi ar Pod-kambr a zo e Spagn e Ciudad Rodrigo (e proviñs Salamanca), gant ouzhpenn 1300 pod eus un 30 bro disheñvel .

## Liammoù diavaez

a vo kavet e Wikimedia Commons.
* (es) Penaos deskiñ d'ur bugel a gompren spagnoleg mont war ar pod

## Skeudennoù

* Pod-kambr
* Pod-kambr eus Japan, er marevezh Edo.
* Pod-kambr eus Japan, er marevezh Edo.
* En Hellaz kozh: un hetaira o troazhañ en ur skifos.
# Pod-mezenn

Ar pod-mezenn, pe ar veskenn, a larer eus ar c'hroc'hen a c'holo mezenn ar c'halc'h. Troc'het ha lamet e vez alies e meur a sevenadur abalamour d'ar relijion pe d'ar yec'hed: trodroc'hañ a vez graet eus se.
# Pod-bleunioù

Ur pod-bleunioù zo ur pod ma vez lakaet douar ha bleunioù da greskiñ ennañ. Alies e vezont e pri-poazh, a-wechoù e koad, e maen, en plastik. Peurvuiañ e vez un toullig en diaz, d'an dour da vont kuit. Se zo kaoz e vez lakaet ur pladig dindan da virout an dour-se a vo kemeret gant ar blantenn hervez hec'h ezhomm gant he gwrizioù.
# Pod-espern

Ar pod-espern zo ur pod ma vez lakaet an arc'hant espernet gant ar vugale.

## Porc'hell

Alies e vez graet ar podoù-espern e stumm ur porc'hell, abalamour ma vez graet piggy bank eus an dra e saozneg. Adkemeret eo bet ar ger e yezhoù zo. Gallout a reer ober anezho e stumm ne vern pe loen all, ma n'omp ket saoznegerien.

## Maneki-neko

E Japan e vez graet ar maneki-neko, kazh ar chañs, savet gantañ e bav, hag a servij da bod-espern ivez.

## Pennadoù kar

* Espern
* C'hoariell

## Skeudennoù

* Unan kozh-kozh. Pri-poazh, Majapahit, er XIVvet pe XVvet kantved kent JK, eus Trowulan, reter Java. Dastumad Mirdi Broadel Indonezia, e Jakarta. A-hervez e vije ur pod-espern, dres e doare ar saoznegerien.
* Unan melen
* Unan roz
# Pod

Pod a vez lavaret e brezhoneg eus meur a dra.
* Alies e vez lavaret pod hepken eus ur pod-pri, graet gant ur poder, met podoù all a vez graet e metal, e gwer, graet evit lakaat boued pe traoù all.
* ar pod-bleunioù, da lakaat douar ha bleunioù
* ar pod-bronnek, anvet evel-hen abalamour ma kemer lec'h bronn ar vamm da reiñ laezh, graet e gwer pe plastik,
** anvet ivez pod-sunik, buredig
* ar pod-espern, ma vez lakaet an arc'hant espernet gant ar vugale,
* ar pod-houarn (pe pothouarn), graet gwechall en houarn, hag anvet ivez kaoter, chaodourenn, hag anvioù all c'hoazh
* ar pod-kafe, d'ober kafe
** a zo anvet ivez greg, pe cheftadenn
* ar pod-kambr, a veze implijet gwechall er c'hambreier da droazhañ ha da zifankañ
* ar pod-kaotigell, e gwer peurvuiañ
* ar pod-laezh, a servije da vont da gerc'hat laezh, en amzer ma teue al laezh eus ar park hep tremen dre ul labouradeg
* ar pod-lagad, e-lec'h m'emañ al lagad er c'hlopenn
** a zo ivez ar poull-lagad
* ar pod-louzoù, ma vez lakaet louzoù-pod
* pod ar vezenn, pe ar pod-mezenn, war kalc'h ar baotred
* ar pod-skarzhañ, ouzh lost un tangarr
* ar pod-soubenn, d'ober soubenn
* ar pod-sukr, da lakaat sukr
* ar pod-te, d'ober te
* pod an tog, pe podenn an tog
* pod-tredan, da zastum tredan, pe baterienn (diwar ar saozneg)

## Hag ivez

* ur golo-pod
* ur jarl

## Skeudennoù

* Pod-houarn, pe gaoter, ispilhet en un oaled en ur gegin a wechall.
* Unan eus ar mil doare pod-kafe zo er bed.
* Pod-skarzhañ ouzh lost un tangarr.

## Pennad kar

* podenn
* podez
* amforenn
* lestr
# Pod-bronnek

Ur pod-bronnek, anvet evel-hen abalamour ma kemer lec'h bronn ar vamm da reiñ laezh, zo ur pod graet e gwer pe plastik gant ur chutell, da vagañ ar vugale vihan na c'hallont ket kaout eus laezh o mamm. Anvet e vez ivez pod-sunik, buredig.
# Pochoureg

Ur yezh sinek-tibetek eus bloc'had ar yezhoù angamek-potchourek eo ar pochoureg (pochuri) komzet gant tro-dro da 13.000 den (1997) e gevred Nagaland en India.

## Gwelet ivez

* Yezhoù koukiek-tchinek-nagaek
* Yezhoù nagaek
# Pod-berver

Ur pod-berver, pe ur gitell, zo ur pod da virviñ dour.
# Pod-te

Ur pod-te zo ur pod da lakaat dour berv war delioù te da evañ a-c'houdevezh.
# Pleuveur

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Pleuveur zo un anv-lec'h brezhonek, deuet diwar ur stumm brezhonek kozh, "Ploe" + "meur". Anaout a reer:
* Pleuveur-Gaoter
* Pleuveur-Bodoù.
A-hend-all e ranker menegiñ adstummoù:
* Ploveur, er Vro-Vigoudenn
* Plañvour, met homañ, ne seblant ket kar dezho.

## Doue Pleuveur

Kaoz a vez eus Doue Pleuveur, en droienn trist evel Doue Pleuveur... pa n’en devez bet 'met yod-kerc’h d’e goan.

## Pennad kar

* Pleuvihan.

## Notennoù

* ↑ Jules Gros, Le Trésor du Breton parlé, levrenn 1, pajenn 49.
# Pumlumon

Pumlumon (Plynlimon e saozneg) eo ar menez uhelañ e kreiz Kembre, e menezeg an Elenydd, e hanternoz Ceredigion. Tor hanternoz ar menez zo roc'hellek, tra m'eo taouarc'hek tostal ar c'hreisteiz.
Pemp kern pennañ zo :
* Pen Pumlumon Fawr (752 m), an hini uhelañ
* Pen Pumlumon Arwystli (741 m)
* Y Garn (Pumlumon) (684 m)
* Pumlumon Fach (668 m)
* Pumlumon Cwmbiga (620 m)
"Siminal" eo ster ar ger llumon. Neuze e talvez "Pumlumon" kement hag ar "pemp siminal".
En em astenn a ra Pumlumon e biz Ceredigion, en tolead a zo etre Aberystwyth er c'hornôg, Machynlleth en hanternoz, Llanidloes er reter ha Ponterwyd er c'hreisteiz. Eno emañ eienenn stêr hirañ Kembre, ha Breizh-Veur, ar stêr Havren, hag eien stêrioù all ivez, evel ar Gwy hag ar Rheidol. Er c'hornôg d'ar menez emañ lenn Nant-y-moch.

## Istor

Emgann Hyddgen a c'hoarvezas e-kichen Pumlumon en hañv 1401, pa voe trec'h armeoù Owain Glyndŵr war un arme Saozon ha Flamanked. Kornad Pumlumon a voe ur c'hreñvlec'h da dud Glyndŵr evit o argadennoù a-enep toleadoù Harzoù reter Kembre.
# Punk rock

Ganet eo ar sonerezh punk er Stadoù-Unanet e-kerzh ar bloavezhioù 1970 p'en em lakaas ar strolladoù rock da implij muic'h-mui a vinviji tredan, ha da glask kinnig traoù nevez, gant soñjoù nevez ivez war ar gevredigezh hag ar frankiz, tost eus an anarkouriezh. Luskadoù evel re ar glam-rock (The New York Dolls), an new wave (Patti Smith, Talking Heads, Blondie...), hag ar sonerezh Garage (MC5, The Stooges...) a vez bodet er rumm protopunk, da lâret eo ar pezh en deus maget ar sonerezh punk.
D'ar memes mare koulz lâret e krogas an traoù evit gwir er Rouantelezh-Unanet gant strolladoù evel Buzzcocks, Sex Pistols, pe c'hoazh The Clash.
Tremenet eo ar sonerezh punk a-dreuz cheñchamantoù a-bep seurt ha roet ivez a-bep seurt doareoù sonerezh all: grunge, hardcore, ska-punk, street-punk.
N'eus ket tu distagañ ar sonerezh punk diouzh familh vras ar rock, ha kemmesket eo darn vrasañ an doareoù sonerezh enni. An diforc'h brasañ etre ar punk hag peurrestr ar rock eo e spered: nevez, dieub, distag diouzh trubuilhoù marc'had ar sonerezh hag o vont kentoc'h war-du ar bobl, an dud. Spered ar sonerezh-mañ a zo a-enep d'ar gizioù, d'ar renkadurezh ha d'ar stad (d.l.e. enep ar polis lies). Lies a garourion ar sonerezh punk a zo punked da lâret eo paotred ha merc'hed gwisket get ur justin lêr tachet (perfecto) pe unr chupenn Harrington troet, gant bragoù jeans troñset, botoù Paraboots pe Dr. Martens hag - el rezon - get ur gribenn, forzh piv a c'hell kaout plijadur o selaou ouzh muzik punk.
Peurliesañ e kaozeer eus 1977 evel eus ar bloavezh pouezusañ evit ar sonerezh punk dre ma'z eo bet embannet er bloavezh-se un niver bras-kenañ a bladennoù gant strolladoù arouezus e istor ar sonerezh punk, da skouer:
* Plastic Letters (Blondie)
* Spectres (Blue Öyster Cult)
* The Clash (The Clash)
* Damned Damned Damned (The Damned)
* Leave Home (The Ramones)
* Never mind the Bollocks, here's the Sex Pistols (Sex Pistols)
* Radio Ethiopia (Patti Smith)
* 77 (Talking Heads)
* Marquee Moon (Television)

## Strolladoù

| Rouantelezh-Unanet Sex Pistols The Damned The Clash Jam The Stranglers Generation X Buzzcocks Sham 69 UK subs GBH Angelic Upstarts Crass The 4 Skins Cockney Rejects | Stadoù-Unanet Patti Smith Television The Ramones Richard Hell Johnny Thunders Dead Boys Dead Kennedys New York Dolls Kebek Jeunesse Apatride Banlieue Rouge | Breizh Tommyknockers Les Ramoneurs de Menhirs Les Sarkofiottes Billy Bullock and The Broken Theeth Nevrotic Explosion Mass Murderers Tagada Jones Melmor Bro-Skos Oi Polloi Kembre The Opressed This System Kills | Alamagn Stage Bottles  Bro-C'hall Brigada Flores Magon Bérurier Noir Camera Silens Israel Brutal Assault Dead Rabinz Dir Yassin D9 Mit'an Mondo Gecko Suckinim Baenaim Shenkin Punx | Italia Klasse Kriminale Los Fastidios Katalonia Decibelios Opcio k-95 Spagn Sin Dios |

## Is-rummadoù

* Queercore
* Riot grrl
* Taqwacore
# Punk

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Punk a zo meur meur a stêr gantañ:
* Punk rock, un doare sonerezh enep-kevredigezhel
* Punk (kelaouenn), ur fanzin punk stadunanat eus ar bloavezhioù 1970
* "Punk", ur single eus pladenn Ferry Corsten Right of Way, embannet e 2003.
* "Punk", ur ganaouenn eus pladenn kentañ ar strollad Gorillaz.
# Pumeg

Ur yezh direnk komzet e Venezuelae kompezenn ar Río Apure. Komzet eo gant all holl izili eus ar meuriad.
Tabud ez eus a-zivout e liammoù gant yezhoù arall ar rannvro. Tra ma kred klaskourien'zo e perc'henn d'ar familh jivaroeg pe chibcheg e soñj reoù arall ez eo ur yezh direnk.
Ur yezh lisilabek eo ar pumeg ha tonenn ebet ez eus gantañ.

## Gwelet ivez

Yezhoù Venezuela
Yezhoù direnk
# Pumenengo

Pumenengo zo ur gumun eus Italia, e proviñs Bergamo, e rannvro Lombardia.
# Punishing Kiss

Punishing Kiss a zo ur bladenn gant ar ganerez alaman Ute Lemper. Deuet eo er-maez e 2000. Disoc'h ar c'henlaour etre Lemper hag ar strollad The Divine Comedy eo. Er bladenn ez eus tonioù savet gant Nick Cave, Elvis Costello, The Divine Comedy, Philip Glass, Tom Waits, Scott Walker hag ivez Kurt Weill. The Divine Comedy eo ar strollad a son gant lemper war al lodenn vrasañ eus an tonioù. Neil Hannon ha Joby Talbot a gempennas ivez "Tango Ballad" (Brecht -Weill), ha Neil Hannon a gan div ganaouenn ("Tango Ballad", "Split") gant Lemper.
Gant ar bladenn gwerzhet e Bro-C'hall e voe ouzhpennet ur bladenn gant teir c'hanaouenn c'hallek.
Er bladenn japanat ez eus un ton ouzhpenn, "Lullaby" e ditl.

## Roll an tonioù

| # | Titl | Padelezh | Aozer |
| 1. | "Little Water Song" | 3:59 | Nick Cave |
| 2. | "The Case Continues" | 3:52 | Neil Hannon / Joby Talbot |
| 3. | "Passionate Fight" | 4:14 | Steve Nieve |
| 4. | "Tango Ballad" | 4:59 | Kurt Weill |
| 5. | "Couldn't You Keep That to Yourself" | 2:50 | Elvis Costello |
| 6. | "Streets of Berlin" | 4:01 | Philip Glass |
| 7. | "The Part You Throw Away" | 4:40 | Tom Waits / Kathleen Brennan |
| 8. | "Split" | 3:43 | Neil Hannon / Joby Talbot |
| 9. | "Punishing Kiss" | 4:33 | Elvis Costello |
| 10. | "Purple Avenue" | 4:23 | Tom Waits |
| 11. | "You Were Meant For Me" | 5:17 | Neil Hannon / Joby Talbot |
| 12. | "Scope J" | 10:56 | Scott Walker |

### CD ouzhpenn e galleg

| # | Titl | Padelezh |
| 1. | "Maison Close" | 5:14 |
| 2. | "L'Affaire Continue" | 3:53 |
| 3. | "Petite Chanson d'Eau" | 3:57 |

## Liamm diavaez

* Penn-barn e lec'hienn Allmusic
# Pumsaint

Arabat droukveskañ gant Llanpumsaint.
Ur gêriadenn eus Sir Gaerfyrddin, e mervent Kembre, eo Pumsaint, pe Pumpsaint. Etre Llanwrda ha Llanbedr Pont Steffan emañ, e saonenn an Afon Cothi, hag e kumuniezh Cynwyl Gaeo. Mont a ra d'ober un darn eus Dolaucothi.
N'eus skol ebet, mont a ra ar vugale da Ysgol Gynradd Caeo e-kichenik.

## Istor

Eno e oa ur vengleuz aour da vare ar Romaned. En amzer-hont e oa Luentinum anv al lec'h

## Anv

Diwar pump (pemp) ha saint (sant).

## Notennoù

* ↑ Lec'hienn skol kentañ-derez Caeo
* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982.
* ↑ Klaudios Ptolemaios. II, 3, 12 ː Luentinum / Luentium
# Pune

Pune (पुणे) a zo ur gêr veur e stad Maharashtra en India. Poblet eo gant 5 065 000 a dud (e 2008).
a vo kavet e Wikimedia Commons.
# Punisher (tudenn)

Ar Punisher (Francis "Frank" Castle, ganet Castiglione) zo un dudenn ijinet evit ar c'homics stadunanat embannet gant Marvel Comics. An dudenn a oa bet krouet gant ar skrivagner Gerry Conway hag an arzourien John Romita Sr. ha Ross Andru. An anv a zo bet krouet gant an embanner Stan Lee. The Punisher a oa bet gwelet evit ar wech kentañ er c'homics The Amazing Spider-Man #129 (embannet e miz C'hwevrer 1974).
An dudenn a zo a orin italian-stadunanat doare vigilante a implij ar muntr, ar skrapañ tud, feulster garv, laerezh arc'hant ha jahinerezh evit dont a-benn da drec'hiñ e enebourien. Lazhet eo bet e familh gant gangsterien dre ma oant bet test eus ur muntr e Central Park New York. Ar Punisher a zo kroget neuze gant ur brezel e-unan a-enep ar gangoù hag an dorfedourien. E vrezel a zo unan garv, ar pal a zo lazhadegañ an dud fallakr. Ar re gentañ o vezañ lazhet a oa bet muntrerien e familh. Dre ma oa bet ur soudard hag ur mailh-tenner en United States Marine Corps, Castle a zo gourdonet mat war ar stourm dorn-ha-dorn, ar brezel guerrilla hag an tennañ a-bell.
Doareoù feuls ar Punisher ha ken aes eo dezhañ lazhañ tud ma vez graet anezhañ un enep-haroz. E fin ar bloavezhioù 1980, ar Punisher a oa un dudenn eus ar wagenn enep-harozed gant kudennoù psikologel lies ha don. Pa oa en e varr, an dudenn a oa tu da welet e pevar embannadur viziek:
* The Punisher
* The Punisher War Journal
* The Punisher War Zone
* The Punisher Armory
En desped da vezañ feuls ha du, ar Punisher a oa bet adkemeret war ar skinwel, adkavet e oa bet evel tudenn a-eil e Spider-Man: The Animated Series, ha The Super Hero Squad Show. E doareoù feuls taer a oa bet izelaet dre ma oa abadennoù evit familhoù. Filmoù a zo bet savet gant Dolph Lundgren o c'hoari ar Punisher e 1989, Thomas Jane e 2004, Ray Stevenson e 2008. Jon Bernthal a c'hoari an dudenn en eil koulzad ar stirad skinwel gant Marvel Daredevil. Bernthal en deus adkemeret roll ar Punisher, en ur stirad skinwel gant ar memes anv "The Punisher".

## Krouidigezh

Ar Punisher zo bet krouet gant skrivagner The Amazing Spider-Man er mare-se, Gerry Conway. Awenet e oa bet an dudenn nevez gant The Executioner, un heuliad romantoù gant berzh bras krouet gant Don Pendleton. Er romantoù-se, un ez soudard eus Brezel Vietnam, Mack Bolan, a dro d'ur serial killer a-enep an dorfedourien goude ma vefe bet lazhet e familh gant tud eus ar Mafia.
Conway en devoa displeget e awen en un atersadenn eus 1987: "I was fascinated by the Don Pendleton Executioner character, which was fairly popular at the time, and I wanted to do something that was inspired by that, although not to my mind a copy of it. And while I was doing the Jackal storyline, the opportunity came for a character who would be used by the Jackal to make Spider-Man’s life miserable. The Punisher seemed to fit."

## Notennoù ha daveennoù

* ↑ https://www.cbr.com/comic-book-legends-revealed-567/
# Rocheville

Rocheville zo un anv-lec'h gallek
* Rocheville, e Normandi, e Manche.
* Rocheville, karter e Cannet, en Alpes-Maritimes.

## Pennad kar

* Rochville
* Rockville